আলাচাতি
আলাচাতি (তুর্কী ভাষায়:Alaçatı; গ্রিক শব্দ "Αλάτσατα" থেকে উদ্ভূত 'আলাতসাতা' অথবা গ্রিক শব্দ "Αγριλιά" থেকে উদ্ভূত 'এগ্রিলিয়া' নামেও পরিচিত) তুরস্কের ইজমির প্রদেশে অবস্থিত একটি শহর। এজিয়ান সাগরের তীরে অবস্থিত এই শহরটি তার স্থাপত্য, বায়ুকল এবং প্রায় ১৫০ বছরের ঐতিহ্যের জন্য সুবিখ্যাত। উইন্ডসার্ফিং এবং ঘুড়ি উড়ানোর জন্যও আলাচাতি বিখ্যাত। এছাড়া পরিষ্কার নীল সাগরের পানি, প্রাকৃতিক সৌন্দর্য ও স্থানীয় মানুষের আতিথেয়তার জন্যে এটি তুরস্কের অন্যতম পর্যটক গন্তব্য। এই তুরস্কের প্রাচীন শহরগুলির মধ্যে অন্যতম। এখানে পাথরের বাড়ি, সরু ফুটপাথ, বুটিক হোটেল, রেস্তোরা ইত্যাদি স্থাপনাগুলো প্রাচীনকালের সাক্ষ্য বহন করে। আলাচাতির বৈচিত্রময় সাংস্কৃতিক এবং রাত্রিকালীন জীবন পর্যটকদের কাছে অন্যতম আকর্ষণীয় বিষয়।